崔鴻

崔鸿（478年—525年），字彦鸾，东清河郡鄃县（今山东省淄博市临淄区）人，祖籍清河郡东武城县（今河北省衡水市故城县），出自清河崔氏定著六房之一的南祖崔氏乌水房，北魏官员、史学家。 曾祖崔旷早年随南燕主慕容德南渡黄河，迁居于青州，宋文帝时，官至乐陵太守。祖父崔灵延在宋孝武帝时为龙骧将军、长广太守，受封关内侯。父亲崔敬友，曾任本州治中、梁郡太守。 崔鸿大約生于北魏孝文帝（471年－499年）初年，“少好读书，博综经史”，“弱冠便有著述之志”，與李彪之子李鸿道均以才学闻名于洛阳，時人稱“二鴻”，宣武帝正始元年（504年），“诏太师、彭城王勰以下公卿朝士儒学才明者三十人，议定律令于尚书上省”，崔鸿和伯父崔光，“俱在其中，时论荣之”。历仕孝文、宣武、孝明三朝，北魏孝文帝太和二十年（496年），拜彭城王国左常侍，宣武帝景明三年，迁员外郎，兼尚书虞曹郎中，敕撰起居注。延昌四年（515年），迁中散大夫，又为司徒长史。正光三年（520年），加前将军。正光五年（524年），参与修撰北魏国史，拜黄门侍郎，私下著有《十六国春秋》。卒于北魏孝昌年间（525年－527年）。 崔灵延，关内侯 崔敬友，青州治中、梁郡太守 平原刘氏，刘宋宁朔将军、幽州刺史刘休宾之女 崔鷫，北魏轻车将军、太尉记室 崔鶤，北魏奉朝请 张玉怜，出自清河张氏，北魏青州主簿别驾、齐郡太守、齐州大中正张庆之之女 崔子元，北魏齐州主簿 崔子文 崔子真 崔子长 崔子发 崔子房 崔元华，嫁员外散骑侍郎河东裴蔼之 《魏书·崔鸿传》 《魏书·崔鸿传》 《汉魏南北朝墓志汇编》：魏故使持節鎮東將軍督青州諸軍事度支尚書青州刺史崔文貞侯墓」誌銘」君諱鴻，字彥鸞，齊州清河人也。發系朱襄，啟邦青土，茲焉已降，羽儀世襲。」祖關內侯，器業遠大，縉紳資以成談。父梁郡，德政弘美，令名久而彌著。君」膺積善之餘慶，體高人上美。理裁淹和，風寓清潤。多識博聞，并驅劉孔；豔」藻鴻筆，埒名張蔡。於是狼藉之譽，置郵非擬；清徽令望，高絕當時。釋褐彭」城王左常侍，雖位從委質，而禮均納友。轉員外散騎侍郎，尋除尚書三公」郎中。大小以情，片言無爽。五流三就，各盡其宜。除員外常侍，轉中散大夫。」任城文憲王得一居宗，風猷峻邈，納揆司會，論道執蕃。方導德齊禮，還淳」改薄，綱紀之選，妙盡一時。迺請君為右長史。從容上度，出言有章，雖文饒」之弘益五品，淵源之燮諧九德，不能珿也。除散騎常侍黃門侍郎。獻替轝」扆，造次以之，切問近對，復同指掌。君伯父太傅文宣公，文宗儒肆，邁古軼」今，典策書言，年將二紀，繼踵東觀，豈直廣平。楊竅群才，非君莫可。詔君」修續史事，興公武舊，遠未茲匹，子長世載，聊欲相視。方謂常與有徵，棟陰」斯屬，登三壽於華髮，窮九命於上袞。不幸遘疾，春秋卌有八，粵孝昌元年」十一月壬辰朔廿九日庚午薨於洛陽仁信里。窀窆於黃山之陰。雌黃難」久，殺青易蠹，君子萬年，冥之琴路。迺為銘曰：」非虎稱師，穆伯高讓，分邑命氏，世廷民望。峨峨奉常，桓桓郎將，梁郡聿修，」享鮮攸狀。皎皎夫君，高蹈拔群，出忠處孝，外儻內淳。徘徊名理，栖息藝文，」淵淳峰秀，玉潤蘭芬。聲擅瑣闈，譽高粉璧，效彰助鼎，美敷執戟。肅肅晨興，」乾乾夕惕，永懷自己，宜窮遐曆。言登遠算，空期仁者，會等亡羊，歸同息馬。」蕭蕭松上，幽幽泉下，陵谷若靈，德音非假。」君次弟鷫，輕車將軍太尉記室。君第四弟鶤，奉朝請。」君妻清河張慶之女。父州主簿別駕齊郡太守。」君長息子元，為齊州主簿。次息子文。次息子真。次息子長。次息」子發。次息子房。」君長女元華，適河東裴藹之。之為員外散騎侍郎。」孝昌二年歲次丙午九月丁酉朔十七日癸丑造。 《汉魏南北朝墓志汇编》：魏故鎮遠將軍秘書郎中崔君墓誌銘。君諱混，字子元，東清河鄃人也。黃門文貞」侯之長子。啟濬源於姜川，肇崇基於大岳，宅四履以建侯，垂大風而一變。若夫弈葉」冠蓋之華，積世累仁之美，諒已備於往牒，在茲可得而略焉。君挺質藍田，抽根蘭薄，」溫貌芳資，自然昭遠。幼聰敏，愛經史。為山不倦，學海忘疲，藝盡琱龍，術窮炙輠，摛文」綴翰，綺麗金暉，鮫泣行間，蚌開勾哀。加以風神俊爽，言吐閑華，早擅休聲，夙播令譽。」故太常袁翻，文貞侯之友也，俱以高才懋德，文會相知。契協尹班，交同李郭。孝昌中，」翻臨齊岳，辟君為主簿。受署未幾，因使還京。翻致書於文貞侯曰：賢子此段入洛，所」謂蛟龍得雲，而非復池中物也。君隨憂遊京里，專翫丘墳，垂簾一室，裁通三徑。始逾」弱冠，禍延陟岵。君喪毀病，肌削形存。雖及授琴，餘哀尚切。永安二年拜秘書郎。尋被」中詔，參史渠閣。後除鎮遠將軍。時尚書李神俊，亦先侯之故交，親唯舅族，職預詮衡，」水鏡攸歸，人倫宗慕，雅悅於君，方相申廌。尋值孝莊失御，天步仍艱。君以介違聖善，」溫清有闕，於茲掛幘，歸養故鄉。燧木未移，坤暉奄晦，感風樹之永奪，痛顧復之長違。」絕食連朝，殆將滅性，飲粥頻年，幾致傷生。孝誠\之感，飛走苹心，虎鹿同遊，鷹雉共宿。」天平之季，王略未康，霧委崤秦，氛結熒鄭，亭烽夜舉，傳鼓朝聞。海代之間，地牟百二，」山川險固，勢侔西京，負阻乘間，紛或易起，忽有群兇，密圖不逞，以君德望既重，物情」所屬，希藉聲援，潛來推逼。君時在疚，守侍几筵，事出不虞，變起慮外，造次之間，未能」自拔，遂被推迫，低眉寇手。然泣臨如常，縗\絰不解，逕踰信宿，方免豺狼。雖妖醜尋散，」大宥繼敷。然君操烈冰霜，心貞松玉，慕魯禽之高情，追齊歇之清節，憂聞伐國，恥見」燕封。況被逼匈人，欲謀\非義，虧盛德於當年，替淳風於先軌。遂乃飲粒不？，聲泣相」繼。宗姻妻子，靡能開喻。以元象元年二月五日奄至物故，時年卅四。衛賦乘舟，未過」此哀，秦言黃鳥，豈俞新痛。粵以其年十一月五日庚申遷窆於本邑黃山之舊塋。嗟」行尚感，寧況親知。灤水浸潤，周墓以崩。牧火既遺，秦墳用毀。陵谷非恒，金石唯久。勒」述餘芳，垂之不朽。其辭曰：攸哉世祿，胤自炎皇，典岳伯夷，唯師以望。族宗唐后，膺」夢周王，自茲而降，弈世載昌。高冠長組，玄袞朱裳，供荷折薪，並構基堂。篤生伊子，玉」閏金相，叡心垔湧，逸思霞張。節均王展，孝等丁姜，家理剋治，乃陟官方。曾未貴仕，邈」此不藏，如何烈感，遂致云亡。哀深二子，痛甚三良，鎩翮高雲，頓足遙莊。長●昭世，永」即玄房，松原深迥，楊野寒荒。春團湛露，秋結霏霜，泉扃一晦，千祀未央。生榮行立，沒」貴名揚，故鐫幽石，用紀清芳。夫人南陽趙氏。父遐使持節車騎將軍豫州刺史」牟平縣開國伯襄公。亡祖敬友，字仲禮，本州治中梁郡太守。夫人平原劉氏。」父休賓，宋寧朔將軍幽州刺史。亡父鴻，字彥鸞，使持節都督青州諸軍事度支尚」書鎮東將軍青州刺史文貞侯。夫人同郡張氏。父慶之，本郡中正。」六年四女婉戀年二 《汉魏南北朝墓志汇编》：夫人姓張，諱玉憐，齊國西安人也。父慶□，」本國大中正。深源峻遠，冑自炎皇。子房處」漢，秩窮袞命；茂先在晉，位實台鉉。自茲已」降，龜組相尋。夫人幼而明惠，容德絕倫，」孝敬自天，貞風內潤。事父母以孝謹著稱，」撫弟妹以仁惠垂問。笄年既及，為文貞侯」所娉。事舅奉姑，懃孝有聞。承郎接妹，婉順」見美。故以流譽於鄉黨，傳芳於州閭矣。文」侯少宦，夫人留居奉養，溫清視膳，廿餘載。性不姤忌，寤寐思賢，撫視庶子，同之自生，」降恩厚澤，平等無二。正光二年，入朝長信」宮，引見顯陽殿。神儀偉穆，進止閑庠。皇太」后為之動容，歎曰：令問令望，如珪如璋，其」此婦之謂乎。夫才於朝，妻賢於室，頊在一」房矣。孝昌中，文侯薨徂。子女煢稚。夫人慈」撫訓導，咸得成立。居家理治，嚴明著稱。推」尚佛法，深解空相，大悲動心，惟慕慈善，聞」聲見形，不食其肉，三長六短，齊誡不爽。福」善徒施，上天不弔。以魏天平三年正月乙」□奄焉薨逝。道俗行泣，少長進慕。亡上之」痛，異口同音；人百之謠，朝野僉詠。嗚呼哀」哉！粵四年二月丙寅合葬於黃山文侯之」□陵。謹述餘芳，傳美金石。其辭曰：」女德幼成，婦容夙彰。金□稟潔，令問令」望。如日之曜，如蘭之芳。蘭芬□何，芬似桂」林。峨峨貞峻，婉孌德音。有信有行，如玉如」金。金玉惟何，含弘清慎。四德□炳，慈明內」潤。烈烈貞覶，溫溫婉婉。順順如□，□□□□。」白日照照，長夜攸攸。如何奄忽，□□春秋。」□儀永淪，餘芳空留。